ᱨᱟᱭᱯᱩᱨ

ᱨᱟᱭᱯᱩᱨ ᱫᱚ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱫᱚ ᱫᱤᱥᱚᱢ ᱨᱮᱭᱟᱜ ᱒᱖ ᱟᱱᱟᱜ ᱯᱚᱱᱚᱛ ᱠᱟᱱᱟ ᱾ ᱐᱑ ᱱᱚᱵᱷᱮᱢᱵᱚᱨ ᱒᱐᱐᱐ ᱦᱤᱞᱚᱜ ᱢᱚᱫᱷᱭᱚ ᱯᱨᱚᱫᱮᱥ ᱠᱷᱚᱱ ᱦᱟᱹᱴᱤᱧ ᱠᱟᱛᱮ ᱪᱷᱚᱛᱛᱤᱥᱜᱚᱲ ᱵᱮᱱᱟᱣ ᱟᱠᱟᱱᱟ ᱾

ᱱᱟᱜᱟᱢ
ᱢᱟᱨᱮ ᱫᱚᱞᱟᱱ ᱟᱨ ᱠᱤᱞᱟ ᱠᱚᱣᱟᱜ ᱥᱟᱨᱮᱡ ᱪᱮᱛᱟᱱ ᱨᱮ ᱜᱚᱲᱦᱚᱱ ᱟᱠᱟᱱ ᱠᱷᱟᱹᱛᱤᱨ ᱛᱤᱱᱟᱹᱜ ᱜᱟᱱ ᱱᱟᱜᱟᱢᱤᱭᱟᱹ ᱠᱚᱣᱟᱜ ᱢᱟᱱᱟᱣ ᱵᱟᱛᱟᱣ ᱞᱮᱠᱟᱛᱮ ᱱᱚᱣᱟ ᱱᱟᱜᱟᱨ ᱫᱚ ᱙ ᱟᱱᱟᱜ ᱥᱟᱭ ᱥᱮᱨᱢᱟ ᱠᱷᱚᱱ ᱢᱮᱱᱟᱜᱼᱟ᱾ᱤᱠᱷᱟᱹᱱ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱦᱚᱲᱟᱜ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ ᱫᱚ ᱱᱚᱣᱟ ᱫᱚ ᱑᱔ ᱟᱱᱟᱜ ᱥᱟᱭ ᱥᱮᱨᱢᱟ ᱠᱷᱚᱱ ᱵᱚᱥᱠᱚᱫ ᱛᱟᱦᱮᱸ ᱟᱠᱟᱱᱟ ᱾

ᱦᱚᱲ ᱮᱞᱮᱞ

᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ

ᱦᱚᱲ ᱮᱞᱮᱞ ᱑᱐,᱑᱐,᱐᱘᱗

ᱡᱟᱱᱟᱝ ᱡᱟᱹᱱᱤ ᱙᱔᱖

ᱥᱮᱪᱮᱫ ᱜᱚᱱᱚᱝ ᱘᱖ᱹ᱙᱐%

ᱠᱚᱲᱟ ᱥᱮᱪᱮᱫ ᱜᱚᱱᱚᱝ ᱫᱚ ᱙᱒ᱹ᱓᱙%

ᱛᱤᱨᱞᱟᱹ ᱥᱮᱪᱮᱫ ᱜᱚᱱᱚᱝ ᱫᱚ ᱘᱑ᱹ᱑᱐%

ᱚᱛᱱᱚ ᱟᱨ ᱦᱚᱭ ᱦᱤᱥᱤᱫ
ᱨᱟᱭᱯᱩᱨ ᱫᱚ ᱠᱷᱟᱨᱩᱱ ᱱᱟᱹᱭ ᱫᱷᱟᱨᱮ ᱨᱮ ᱵᱚᱥᱠᱚᱫ ᱟᱠᱟᱱ ᱪᱷᱚᱛᱛᱤᱥᱜᱚᱲ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱨᱟᱭᱯᱩᱨ ᱫᱚ ᱢᱤᱫ ᱢᱟᱨᱟᱝ ᱢᱟᱴ ( ᱪᱷᱚᱛᱛᱤᱥᱜᱚᱲ ᱨᱮᱭᱟᱜ ᱢᱟᱴ ) ᱛᱟᱞᱟᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱦᱳᱲᱳ ᱴᱟᱹᱴᱤᱭᱟᱹ ᱧᱩᱛᱩᱢ ᱛᱮᱦᱚᱸ ᱩᱯᱨᱩᱢ ᱢᱮᱱᱟᱜᱼᱟ ᱾ ᱨᱟᱭᱯᱩᱨ ᱨᱮᱭᱟᱜ ᱯᱩᱨᱩᱵᱽ ᱱᱟᱠᱷᱟᱨᱮ ᱢᱚᱦᱟᱱᱚᱫᱤ ᱱᱟᱹᱭ ᱞᱤᱸᱜᱤᱱ ᱠᱟᱱᱟ ᱾ ᱠᱚᱧᱮᱼᱯᱟᱯᱮ ᱱᱟᱠᱷᱟ ᱨᱮ ᱫᱚ ᱢᱮᱠᱟᱱ ᱵᱩᱨᱩ ᱢᱮᱱᱟᱜᱼᱟ ᱾ᱨᱟᱭᱯᱩᱨ ᱫᱚ ᱢᱚᱢᱵᱮᱼᱦᱟᱣᱲᱟ ᱨᱮᱞ ᱞᱟᱹᱭᱤᱱ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱡᱚᱛᱚ ᱢᱟᱨᱟᱝ ᱱᱟᱜᱟᱨ ᱥᱟᱶ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜᱼᱟ᱾ ᱱᱮᱥᱱᱟᱞ ᱨᱟᱡᱽ ᱥᱚᱲᱚᱠ ᱫᱚ ᱖ ᱜᱚᱴᱟᱝ ᱱᱟᱜᱟᱨ ᱥᱮᱫ ᱛᱮ ᱯᱟᱨᱚᱢᱚᱜ ᱠᱟᱱᱟ ᱟᱨ ᱔᱓ ᱱᱟᱜᱟᱨ ᱫᱚ ᱵᱤᱥᱟᱠᱷᱟᱯᱟᱴᱱᱟᱢ ᱥᱟᱶ ᱡᱩᱲᱟᱹᱭᱚᱜ ᱠᱟᱱᱟ ᱾ ᱨᱟᱭᱯᱩᱨ, ᱵᱚᱢᱵᱮ, ᱫᱤᱞᱞᱤ ᱟᱨ ᱮᱴᱟᱜ ᱱᱟᱜᱟᱨ ᱠᱷᱚᱱ ᱩᱰᱟᱹᱱ ᱦᱚᱨ ᱦᱚᱸ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜᱼᱟ᱾ᱨᱟᱭᱯᱩᱨ ᱨᱮᱭᱟᱜ ᱩᱰᱟᱹᱱ ᱟᱰᱟ ᱫᱚ ᱢᱟᱱᱟ ᱨᱮ ᱢᱮᱱᱟᱜᱼᱟ ᱾

ᱞᱚᱞᱚᱝ ᱺ ᱥᱤᱛᱩᱝ ᱨᱮ ᱔᱕ ᱠᱷᱚᱱ ᱒᱙ ᱥᱮᱞᱥᱤᱭᱚᱥ ᱟᱨ ᱨᱟᱵᱟᱝ ᱨᱮ ᱒᱗ ᱠᱷᱚᱱ ᱑᱐ ᱥᱮᱞᱥᱤᱭᱚᱥ ᱡᱟᱹᱯᱩᱫ ᱫᱚ ᱥᱩᱯᱩᱨ ᱑᱒᱐ ᱥᱮᱹᱢᱤᱹ (ᱡᱩᱞᱟᱭ ᱠᱷᱚᱱ ᱥᱮᱯᱴᱮᱢᱵᱚᱨ)

ᱱᱟᱣᱟ ᱨᱟᱭᱯᱩᱨ
᱐᱑ ᱱᱚᱵᱷᱮᱢᱵᱚᱨ ᱥᱟᱞ ᱒᱐᱐᱐ ᱨᱮ ᱵᱮᱱᱟᱣ ᱮᱱ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱫᱚ  ᱨᱟᱭᱯᱩᱨ ᱨᱮᱭᱟᱜ ᱯᱨᱚᱥᱟᱥᱳᱱᱤᱠ ᱛᱟᱞᱢᱟ 'ᱱᱟᱣᱟ ᱨᱟᱭᱯᱩᱨ' ᱨᱮ ᱯᱨᱚᱯᱳᱡᱽ ᱟᱠᱟᱱᱟ ᱾ ᱱᱚᱣᱟ ᱫᱟ ᱢᱤᱫ ᱡᱮᱜᱮᱛ ᱛᱷᱚᱠ ᱨᱮᱭᱟᱜ ᱯᱨᱳᱡᱮᱠᱴ ᱠᱟᱱᱟ ᱡᱟᱦᱟᱸ ᱫᱚ ᱱᱤᱛᱚᱜᱟᱜ ᱨᱟᱭᱯᱩᱨ ᱠᱷᱚᱱ ᱒᱕ ᱠᱤ.ᱢᱤ. ᱥᱟᱺᱜᱤᱧ ᱨᱤ ᱢᱤᱫ ᱱᱟᱣᱟ ᱱᱟᱜᱟᱨ ᱨᱮᱭᱟᱜ ᱥᱤᱨᱡᱚᱱ ᱦᱩᱭ ᱟᱠᱟᱱᱟ ᱾ ᱱᱚᱣᱟ ᱞᱟᱹᱜᱤᱫ ᱛᱮ ᱢᱤᱫ ᱢᱟᱨᱟᱝ ᱴᱚᱴᱷᱟ ᱨᱮᱭᱟᱜ ᱚᱛ ᱦᱟᱥᱟ ᱦᱟᱛᱟᱣ ᱦᱩᱭ ᱟᱠᱟᱱᱟ ᱾ ᱱᱟᱣᱟ ᱨᱟᱭᱯᱩᱨ ᱨᱮᱭᱟᱜ ᱡᱚᱛᱚ ᱛᱮ ᱮᱨᱤᱭᱟ ᱫᱚ ᱘᱐,᱐᱐᱐ ᱦᱮᱠᱴᱚᱨ ᱢᱮᱱᱟᱜᱼᱟ ᱾ ᱱᱟᱣᱟ ᱨᱟᱭᱯᱩᱨ ᱨᱮ ᱒᱒᱕ ᱠᱤ.ᱢᱤ. ᱯᱟᱠᱟ ᱥᱚᱲᱚᱠ ᱢᱮᱱᱟᱜᱼᱟ ᱾ ᱱᱟᱣᱟ ᱨᱟᱭᱯᱩᱨ ᱨᱮᱭᱟᱜ ᱯᱚᱨᱥᱚᱫᱟ ᱴᱚᱴᱷᱟ ᱨᱮ ᱡᱮᱜᱮᱛ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱥᱴᱟᱰᱤᱭᱚᱢ ᱵᱮᱱᱟᱣ ᱟᱠᱟᱱᱟ ᱾ᱱᱟᱣᱟ ᱨᱟᱭᱯᱩᱨ ᱩᱛᱱᱟᱹᱣ ᱨᱮᱭᱟᱜ ᱰᱟᱦᱟᱨ

ᱠᱟᱹᱣᱰᱤ ᱵᱮᱵᱚᱥᱛᱟ
ᱨᱟᱭᱯᱩᱨ ᱫᱚ ᱯᱩᱨᱟᱹ ᱪᱷᱚᱛᱛᱤᱥᱜᱚᱲ ᱟᱨ ᱳᱰᱤᱥᱟ ᱞᱟᱹᱜᱤᱫ ᱛᱷᱳᱠᱟ ᱢᱟᱨᱠᱮᱴ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱱᱚᱣᱟ ᱫᱚ ᱢᱤᱫᱴᱟᱹᱝ ᱤᱱᱰᱩᱥᱴᱨᱤᱭᱟᱞ ᱱᱟᱜᱟᱨ ᱠᱟᱱᱟ ᱾

ᱥᱮᱪᱮᱫ
ᱨᱟᱡᱽᱜᱟᱲ ᱨᱟᱭᱯᱩᱨ ᱨᱮᱫᱚ ᱢᱚᱬᱮ ᱜᱚᱴᱟᱝ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱺ ᱯᱚᱸᱰᱤᱛ ᱨᱚᱵᱤ ᱥᱚᱝᱠᱚᱨ ᱥᱩᱠᱞᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱤᱸᱫᱽᱨᱟ ᱜᱟᱱᱫᱷᱤ ᱞᱤᱨᱥᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱦᱤᱫᱟᱭᱛᱩᱞᱞᱟ ᱞᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱟᱨ ᱠᱩᱥᱟᱵᱷᱟᱣᱩ ᱴᱷᱟᱠᱨᱮ ᱡᱚᱨᱱᱟᱞᱤᱡᱢ ᱟᱨ ᱠᱚᱢᱩᱱᱤᱠᱮᱥᱳᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚᱫᱚ ᱱᱟᱣᱟ ᱡᱤᱭᱚᱱ ᱟᱨ ᱛᱤᱠᱪᱷᱟᱹ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱤᱧᱡᱤᱱᱤᱭᱚᱨᱤᱝ ᱟᱜ ᱥᱮᱪᱮᱫ ᱞᱟᱹᱜᱤᱫ NIT ᱱᱮᱥᱱᱟᱞ ᱤᱱᱥᱴᱤᱪᱩᱴ ᱥᱟᱶᱛᱮ ᱟᱨ ᱦᱚᱸ ᱯᱩᱱᱭᱟᱹ ᱤᱧᱡᱤᱱᱤᱭᱚᱨᱤᱝ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱾

 ᱥᱚᱨᱠᱟᱨᱤ ᱤᱧᱡᱤᱱᱤᱭᱚᱨᱤᱝ ᱵᱤᱨᱫᱟᱹᱜᱟᱲ
 ᱨᱟᱭᱯᱩᱨ ᱤᱱᱥᱴᱤᱪᱩᱴ ᱚᱯᱷ ᱴᱮᱠᱱᱳᱞᱚᱡᱤ
 ᱰᱟᱭᱨᱮᱠᱥᱚᱱ ᱤᱱᱥᱴᱤᱪᱩᱴ ᱚᱯᱷ ᱴᱮᱠᱱᱚᱞᱚᱡᱤ ᱮᱸᱰ ᱢᱮᱱᱮᱡᱽᱢᱮᱴ

ᱱᱟᱣᱟ ᱛᱤᱠᱪᱷᱟᱹ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱱᱰᱟᱨ ᱨᱮ ᱨᱟᱭᱯᱩᱨ ᱨᱮᱫᱚ ᱯᱩᱱᱭᱟᱹ ᱢᱮᱰᱤᱠᱟᱞ ᱠᱚᱞᱮᱡᱽ ᱢᱮᱱᱟᱜᱼᱟ ᱾

 ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱢᱮᱢᱳᱨᱤᱭᱟᱞ ᱢᱮᱰᱤᱠᱟᱞ ᱠᱚᱞᱮᱡᱽ
 ᱥᱚᱨᱠᱟᱨᱤ ᱟᱭᱩᱨᱵᱮᱫᱤᱠ ᱵᱤᱨᱫᱟᱹᱜᱟᱲ
 ᱦᱚᱢᱤᱭᱳᱯᱟᱛᱷᱤ ᱵᱤᱨᱫᱟᱹᱜᱟᱲ
 ᱥᱚᱨᱠᱟᱨᱤ ᱰᱟᱴᱟᱱ ᱵᱤᱨᱫᱟᱹᱜᱟᱲ ᱾

ᱱᱚᱣᱟ ᱠᱚ ᱥᱟᱶ ᱥᱟᱶ ᱛᱮ ᱥᱟᱬᱮᱥ, ᱵᱟᱰᱚᱦᱤ ᱟᱨ ᱵᱟᱹᱱᱤᱡ ᱠᱚ ᱯᱟᱲᱦᱟᱣᱜ ᱞᱟᱹᱜᱤᱫ ᱛᱮᱦᱚᱸ ᱟᱹᱰᱤᱜᱟᱱ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱾ ᱥᱚᱨᱠᱟᱨᱤ ᱥᱟᱬᱮᱥ ᱵᱤᱨᱫᱟᱹᱜᱟᱲ, ᱥᱚᱨᱠᱟᱨᱤ ᱪᱷᱚᱛᱛᱤᱥᱜᱚᱲ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱾

ᱧᱮᱢᱮᱞ ᱴᱷᱟᱶ


ᱥᱟᱜᱟᱲ

ᱨᱮᱞᱦᱚᱨ

ᱨᱟᱭᱯᱩᱨ ᱵᱷᱟᱨᱚᱛᱤᱭᱟᱹ ᱨᱮᱞᱦᱚᱨ ᱨᱮᱭᱟᱜ ᱦᱟᱵᱽᱲᱟᱼᱱᱟᱜᱽᱯᱩᱨᱼᱵᱚᱢᱵᱮ ᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱡᱚᱛᱚ ᱢᱟᱨᱟᱝ ᱱᱟᱜᱟᱨ (ᱱᱟᱣᱟ ᱫᱤᱞᱞᱤ, ᱵᱚᱢᱵᱮ, ᱵᱷᱚᱯᱟᱞ, ᱠᱚᱞᱠᱟᱛᱟ, ᱵᱮᱸᱜᱽᱞᱳᱨ, ᱪᱮᱱᱱᱟᱭ ᱮᱢᱟᱱ) ᱠᱷᱚᱱ ᱨᱮᱞ ᱦᱚᱨ ᱦᱚᱛᱮᱛᱮ ᱱᱟᱯᱟᱭ ᱥᱟᱺᱦᱤᱡ ᱡᱩᱲᱟᱹᱭ ᱟᱠᱟᱱᱟ ᱾

ᱩᱰᱟᱹᱱ ᱟᱰᱟ
ᱥᱣᱟᱢᱤ ᱵᱤᱵᱮᱠᱟᱱᱚᱱᱫᱚ ᱩᱰᱟᱹᱱ ᱰᱟᱹᱦᱤ (ᱢᱟᱱᱟ ᱮᱭᱟᱨᱯᱳᱴ) ᱨᱟᱭᱯᱩᱨ ᱨᱮᱭᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Raipur District Administration
 DPR Chhattisgarh
 DPR Raipur District
 Raipur Land Records

ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:Articles containing potentially dated statements from 2011
ᱛᱷᱚᱠ:All articles containing potentially dated statements
ᱛᱷᱚᱠ:ᱨᱟᱭᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱥᱢᱟᱨᱴ ᱥᱚᱦᱚᱨ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ